Diari Oficial de la Generalitat Valenciana


Sumari del DOGV 3751, del 17-05-2000 (2000/3804)

RESOLUCIÓ de 27 d'abril de 2000, del Servei Territorial d'Indústria i Energia de València, per la qual s'autoritza el projecte de les instal·lacions del Ramal Sueca-Cullera. Eixida VS-10. Addenda VI.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3751

Data del DOGV
:   17-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/3804


Organisme emissor
:   Conselleria d'Indústria i Comerç

Tipus de document
:   Resolució

RESOLUCIÓ de 27 d'abril de 2000, del Servei Territorial d'Indústria i Energia de València, per la qual s'autoritza el projecte de les instal·lacions del Ramal Sueca-Cullera. Eixida VS-10. Addenda VI. [2000/3804]
  
Amb data 18 de gener de 2000, Enagás, SA, sol·licità l'autorització del Projecte del Ramal Sueca-Cullera. Eixida VS-10. Addenda VI, a l'empara d'allò que s'ha disposat en el Reglament General del Subministrament Públic de Gasos Combustibles (Decret 2.913/1973, de 26 d'octubre), i als efectes previstos en la Llei 34/1998, de 7 d'octubre, del Sector d'Hidrocarburs, que incloïa la relació concreta i individualitzada dels propietaris i titulars de béns i drets afectats, es va sotmetre al tràmit d'informació pública en el qual comparegueren el Sr. José Martínez Atienza i el Sr. Eulogio Moreno López (propietaris de les finques amb referència V-CU-12 V i V-CU-13 V, i V-CU-17 V, respectivament, afectades pel projecte, i posaren de manifest que el traçat modificat no s'ajusta a la línia del talús de la carretera projectada per la Diputació Provincial, travessa injustificadament les finques de la seua propietat i causa notables perjudicis quant a les seues possibilitats d'ús i cultiu; i sol·licitaren, per tant, que la conducció s'instal·le el més pròxima possible al talús de l'esmentada carretera.
  
Enagás, SA, ha informat que l'objecte del traçat projectat en l'addenda VI és el d'adaptar el traçat inicial de la conducció a la carretera en projecte, i s'ajusta a aquesta el més possible amb la mínima afecció. Enagás, SA ha manifestat, així mateix, amb relació a les finques V-CU-12 V i V-CU-13 V, que després de la corresponent consulta formulada a la Diputació de València, s'accepta l'al·legació plantejada, per la qual cosa en l'alçament de les actes prèvies es procedirà a modificar el traçat de la conducció, acostant-lo a la carretera en projecte, entre els vèrtexs V-78 i V-80, sempre que es mantinga una distància mínima de 8 metres respecte del talús en projecte i que es compte amb l'aprovació de la resta dels afectats implicats en la modificació; tot això sense afectar tercers no sotmesos en l'expedient.
  
Pel que fa a la finca V-SU-17 V, Enagás, SA, ha manifestat que el traçat entre els vèrtexs V-81 i V-83 no pot ser modificat, ja que ha de mantenir-se una distància mínima de 8 metres respecte dels talussos de sengles vials en projecte.
  
Atés que s'han respectat en la mesura que s'ha pogut els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud.
  
Aquest Servei Territorial, de conformitat amb allò que s'ha disposat en la Llei 34/1998, del Sector d'Hidrocarburs, de 7 d'octubre; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat mitjançant ordres del Ministeri d'Indústria i Energia de 26 d'octubre de 1983, de 6 de juny de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú, i totes altres disposicions concordants, resol autoritzar les instal·lacions sol·licitades per Enagás, SA d'acord amb el projecte Ramal de Sueca-Cullera. Eixida VS-10. Addenda VI, d'acord amb les condicions següents:
  
Primera
  
En tot moment haurà de complir-se tot el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o reglaments que el complementen, i també en el Reglament de Xarxes i Connexions de Combustibles Gasosos, aprovat mitjançant Ordre Ministerial de 18 de novembre de 1974, modificat per mitjà d'ordres del Ministeri d'Indústria i Energia de 26 d'octubre de 1983 i de 6 de juliol de 1984.
  
Segona
  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per la present resolució hauran de realitzar-se d'acord amb el projecte i la resta de la documentació tècnica presentada, amb canonada d'acer al carboni tipus API5L Gr. B, pressió de disseny de 45 bar, que circula pels termes municipals de Sueca i Cullera. Així mateix la pressió de disseny de 45 bar haurà d'aplicar-se als projectes de les instal·lacions ja autoritzades del Ramal Sueca-Cullera. Eixida VS-10 mitjançant resolucions d'aquest Servei Territorial de 4 de novembre de 1999 (addenda IV) i de 10 de febrer de 2000 (addenda V).
  
Quarta
  
Els encreuaments especials i altres afeccions de béns i de domini públic es realitzaran de conformitat amb els condicionaments imposats pels organismes competents afectats.
  
Cinquena
  
Per a introduir modificacions en les instal·lacions que afecten les dades bàsiques del projecte, caldrà obtenir autorització d'aquest servei territorial.
  
Sisena
  
Per a la seguretat de les instal·lacions a què fa referència la present autorització es procedirà a l'expropiació forçosa en ple domini dels terrenys sobre els quals s'han de construir els elements d'instal·lació fixa en superfície, tot establint-se les següents condicions en relació amb els elements que s'esmenten:
  
1. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on aniran enterrades la canonada o les canonades que es necessiten per a la conducció del gas i que s'ajustarà a les següents limitacions.
  
- Prohibició d'efectuar treballs de llaurada o similars a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
- Prohibició de realitzar qualsevol tipus d'obra o d'efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i s'acomplisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si és el cas, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que calguen per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es faran desaparéixer, temporalment, tots els obstacles i es realitzaran les obres necessàries per a l'estesa i la instal·lació de la canalització i els elements annexos, tot executant els treballs o les operacions necessàries per als dits fins.
  
2. Per al pas dels cables de connexió i els elements dispersors de protecció catòdica:
  
Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersors de la protecció catòdica, la franja de terreny on s'estableix la imposició de servitud permanent de pas tindrà com a amplària la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
- Prohibició d'efectuar treballs de llaurada o similars a una profunditat superior a cinquanta (50) centímetres, de plantar arbres o arbustos i de realitzar qualsevol tipus d'obra, construcció o edificació a una distància inferior a 1,5 metres a cada costat del cable de connexió o del límit de la instal·lació enterrada dels llits dispersors, i es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si és el cas, dels danys que hi ocasionen.
  
Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer qualsevol obstacle, i també realitzar les obres necessàries per a l'estesa i el muntatge de les instal·lacions i els elements annexos, tot executant les obres o operacions necessàries per als dits fins.
  
Setena
  
Aquest Servei Territorial podrà efectuar durant l'execució de les obres les inspeccions i comprovacions que es consideren oportunes en relació amb el compliment de les condicions establides en la present resolució i en les disposicions i la normativa vigent que hi siguen d'aplicació.
  
A aquest efecte Enagás, SA haurà de comunicar, amb la deguda antelació, al dit servei territorial les dates d'iniciació de les obres, i també les dates de realització dels assajos i les proves que s'han d'efectuar, de conformitat amb les especificacions, normes i reglamentacions que s'hagen aplicat en el projecte de les instal·lacions.
  
Huitena
  
Enagás, SA donarà compte de l'acabament de les instal·lacions al Servei Territorial d'Indústria i Energia de València per a alçament de l'acta de posada en servei de les instal·lacions; sense aquest requisit no hi podran entrar en funcionament.
  
A la sol·licitud de l'acta de posada en servei de les instal·lacions, el peticionari haurà d'adjuntar, en doble exemplar, la següent documentació:
  
a) Certificat final d'obra, firmat per un tècnic competent i visat pel col·legi oficial corresponent, en el qual conste que la construcció i el muntatge de les instal·lacions s'ha efectuat d'acord amb el que s'ha previst en el projecte presentat per Enagás, SA i en les normes i especificacions que s'hi hagen aplicat, i també amb les variacions de detall que hagen sigut aprovades pel Servei Territorial d'Indústria i Energia i amb la normativa tècnica de seguretat vigent que hi siga d'aplicació.
  
b) Certificat final de les entitats o empreses encarregades de la supervisió i el control de la construcció de les instal·lacions en la qual s'explicite el resultat satisfactori dels assajos i les proves realitzades segons el que s'ha previst en les normes i els codis aplicats i que acrediten la qualitat de les instal·lacions.
  
c) Documentació i informació tècnica regularitzada sobre l'estat final de les instal·lacions a l'acabament de les obres.
  
Novena
  
Aquest servei territorial es reserva el dret de deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o una altra causa excepcional que ho justifique.
  
De conformitat amb allò que s'ha disposat en el títol V de la Llei 34/1998, de 7 d'octubre, del Sector d'Hidrocarburs, la present autorització, que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, n'originarà l'ocupació. Els indicats béns i drets són els inclosos en les relacions que es publicaren en el Diari Oficial de la Generalitat Valenciana de 25 de febrer de 2000, amb les rectificacions que corresponga d'acord amb el resultat de la informació pública.
  
Contra la present resolució, que no posa fi a la via administrativa, es podrà presentar recurs d'alçada davant la Direcció General d'Indústria i Energia (c/ Colom, 32 € 46286 València), en el termini d'un mes, comptat a partir de l'endemà d'aquell en què tinga lloc la notificació de la present resolució, de conformitat amb el que s'ha disposat en els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.